PATVIRTINTA

Kybartų vaikų lopšelio-darželio „Kregždutė“

direktoriaus 2019 m. sausio 31 d.

įsakymu Nr. 7

PRITARTA

Kybartų vaikų lopšelio-darželio „Kregždutė“

mokyklos tarybos

2019-01-31 posėdžio protokolo Nr.1 nutarimu

**VILKAVIŠKIO R. KYBARTŲ VAIKŲ LOPŠELIO-DARŽELIO „KREGŽDUTĖ“**

**2019 M. VEIKLOS PLANAS**

**MISIJA**

Gyvenimo kokybės gerinimas Vilkaviškio rajone, sudarant sąlygas visapusiškam tobulėjimui.

**STRATEGINIS TIKSLAS**

Kurti iniciatyvią visuomenę, užtikrinant ugdymo programų įvairovę ir diegti pažangų kokybišką valdymą, mažinant administracinę naštą.

**2018 METŲ VEIKLOS APŽVALGA**

Siekiant užtikrinti kokybišką ikimokyklinio ir priešmokyklinio ugdymo programų įgyvendinimą bei organizuoti ugdymo procesą orientuotą į vaiką, planavome bei organizavome ugdomąjį procesą atsižvelgiant į individualius kiekvieno ugdytinio poreikius, taip pat analizavome metodinės veiklos rezultatus. Savo gerąja patirtimi rajono metodiniame pasitarime dalijosi vyresnioji auklėtoja A. Povilaitienė, ji pravedė atvirą veiklą „Etnokultūros integravimas į veiklą“. Atnaujinta ir patvirtinta ikimokyklinio ugdymo programa „Metų žingsneliai“. Pedagogai kėlė profesinę kvalifikaciją Vilkaviškio rajono švietimo pagalbos tarnybos, Marijampolės Meilės Lukšienės, Kauno švietimo centro organizuojamuose seminaruose bei mokymuose. Pedagogų kvalifikacijai tobulinti skirtos MK lėšos panaudotos pagal paskirtį.

Įgyvendindami tikslą – turtinti ugdymosi aplinką pereinančią į „klasė be sienų“, skatinančią mąstymą ir kūrybiškumą, kūrėme lauko edukacines erdves. Sukurtos muzikos bei vizualiniam menui skirtos erdvės. Taip pat vaikų orientacijai lavinti įrengti labirintai. Siekiant, kad vaikai stebėtų aplinką, gamtoje vykstančius pokyčius, pastatėme šiltnamį, kur vaikai pasodinę daigelius, stebi augalo augimą. Pradėjome atnaujinti lauko žaidimų aikšteles. Įsigytos dvi žaidimų aikštelės. Grupių erdvės suskirstytos į veiklos centrus. Ugdomoji aplinka kurta įvertinant vaikų individualumą: amžių, temperamentą, išsivysčiusius gebėjimus, pomėgius, interesus. Ugdytiniai skatinami laisvai, savarankiškai rinktis juos dominančią veiklą.

Mokomės rūšiuoti atliekas. Ugdytinių šeimos prisidėjo prie aplinkos kokybės gerinimo, dalyvaudama Gamintojų ir importuotojų asociacijos, VšĮ „Elektronikos gamintojų ir importuotojų organizacija“ ir UAB „Atliekų tvarkymo centras“ organizuojamoje panaudotų nešiojamųjų baterijų (galvaninių elementų) ir akumuliatorių bei nebenaudojamos buities technikos ir elektronikos surinkimo projekte – „Mes rūšiuojam“.

Didelį dėmesį skiriame socialinių ir emocinių įgūdžių ugdymui. Nuo rugsėjo mėnesio įsteigtas psichologo etatas, pagal poreikį vaikams ar jų tėveliams teikiama psichologo pagalba. Priešmokyklinio ugdymo grupėje į ugdymą integruojama socialinio emocinio ugdymo programa „Laikas kartu“, ikimokyklinio amžiaus vaikams – programa „Aš ir mes“, kurią parengė mūsų darželio pedagogų grupė. Vyko „Šypsenos“, „Pašnibždukų“, tolerancijos, atšvaitų dienos, savaitė be patyčių bei kiti prevenciniai renginiai.

Skatiname fizinį aktyvumą bei sveikos mitybos įgūdžių ugdymą. Organizuojamos sveikatinimo valandėlės, sporto šventės. Įsijungėme į sveikatingumo projektą „Sveikatiada“. Formuojame ugdytinių taisyklingos mitybos įpročius dalyvaudami programų įgyvendinime „Vaisių vartojimo skatinimas mokyklose“ ir „Pienas vaikams“.

Norėdami stiprinti šeimos ir mokyklos sąveiką, siekėme, kad tėvai taptų partneriais visose ugdymo proceso veiklose. Organizavome atvirų durų savaitę, kurios metu tėvai galėjo stebėti integruotas veiklas. Inicijavome projektą „Aš svarbus“, kurio metu vaikų tėvai, seneliai supažindino ugdytinius su įvairiomis profesijomis. Vaikai suprato, kad kiekvienas žmogus ir kiekviena profesija yra reikalinga ir garbinga. Tėvai aktyviai įsijungė į darželio jubiliejaus organizavimo šventę, patys šventėje buvo ne tik stebėtojais, bet ir dalyviais. Pastebėjome, kad tėvai vis aktyviau įsijungia į sporto bei šeimos šventes bei akcijas.

Įvairi švietėjiška informacija tėvams teikiama tėvų susirinkimų bei individualių pokalbių metu. Sklaida vyko per lankstinukus, atmintines, susirinkimus, atviras veiklas. Informacija teikiama grupių stenduose ir darželio internetinėje svetainėje.

**2019 METŲ VEIKLOS PLANAS**

* **Socialinis emocinis ugdymas**
* **Asmeninė vaiko sėkmė**

**Tikslas – suteikti galimybes vaikų saviraiškai realizuoti, tautinei savimonei rastis, kūrybos laisvei skleistis. Užtikrinti veiksmingą kokybišką ugdymą(si).**

**Uždaviniai:**

1. Siekti rezultatų atvirais ir patirtiniais pasiekimo būdais.

2. Skatinti sveiką gyvenimo būdą saugioje ekologiškoje aplinkoje.

3. Tobulinti kvalifikaciją plečiant kultūrinį akiratį.

4. Puoselėti lietuviškąją tapatybę, tautos tradicijas ir papročius.

|  |
| --- |
| 1. **Siekti rezultatų atvirais ir patirtiniais pasiekimo būdais**
 |
| **Priemonės** | **Rezultatas** | **Įgyvendinimo data** | **Vykdytojai** |
| * 1. Vaiko pažangos ir pasiekimų vertinimas
 | Turima vertinimo informacija remiamasi koreguojant ugdymo turinį, planuojant veiklą, atsižvelgiama į vaiko raidą ir jo patirtį. | Rugsėjo- spalio mėn.Gegužės-birželio mėn. | Pedagogai  |
| * 1. Socialinis emocinis ugdymas
 | Į ugdymo turinį integruojama socialinė emocinė programa „Laikas kartu“ (priešmokyklinio ugdymo grupėje). | Nuolat  | Pedagogai  |
| Ikimokyklinio ugdymo grupėse susipažįstama ir integruojama socialinė emocinė Kimochi programa. | Nuolat  | Pedagogai  |
| Organizuojami ir pravedami prevenciniai renginiai.  | Pagal planą | Socialinis pedagogas |
| * 1. Specialiųjų ugdymosi poreikių tenkinimas
 | Teikiama specialistų pagalba specialiųjų poreikių turintiems vaikams.  | Nuolat  | Socialinis pedagogas,logopedas, psichologas |
| * 1. Šeimos įtraukimas į ugdymo procesą
 | Tėvai dalyvaus projektuose, akcijose, šventėse, teiks siūlymus tėvų susirinkimuose. | Nuolat  | Direktorius |
| * 1. Bendradarbiavimas su socialiniais partneriais.
 | Dalyvaus bendruose projektuose, pasidalins gerąja patirtimi. | Nuolat  | Direktorius, direktoriaus pavaduotojas ugdymui |
| * 1. Ugdomosios veiklos planavimas
 | Ugdymas planuojamas integruojant įvairias veiklas į ugdymo procesą bei atsižvelgiant į vaiko galias ir poreikius. | Nuolat  | Pedagogai  |
| * 1. Organizuojamas mokyklos įsivertinimas
 | Parengtas mokyklos veiklos planas, atsižvelgiant į įsivertinimo išvadas. | Lapkričio mėn. | Direktoriaus pavaduotojas ugdymui |
| * 1. Susitikimas ir diskusijos su pradinių klasių mokytojais.
 | Numatyti gaires tęstinumui iš priešmokyklinio į pradinį ugdymą. | Kovo mėn. | Direktoriaus pavaduotojas ugdymui |
| * 1. Informacinių technologijų naudojimas ugdymo procese.
 | Pedagogai randa informacijos, kuria vaizdines priemones. | Pagal poreikį | Pedagogai  |
| 1. **Skatinti sveiką gyvenimo būdą saugioje ekologiškoje aplinkoje.**
 |
| * 1. Gamtamokslinis raštingumas
 | Gamtosaugos integravimas į veiklą. Šiukšlių rūšiavimas. | Nuolat  | Pedagogai  |
| Sukurtos lauko edukacinės erdvės (vabalų namas, medžių kortelės) pažinimo kompetencijai ugdyti. | Kovo-balandžio mėn. | Direktoriaus pavaduotojas ugdymui |
| Veiklos organizuojamos lauko erdvėse (šiltnamyje, dailės, judėjimo ir kt.). |  | Pedagogai  |
| * 1. Sporto švenčių, turistinių žygių organizavimas
 | Sporto šventėse dalyvaus apie 30% tėvų. | Pagal planą | Pedagogai  |
| * 1. Dalyvavimas „Sveikatiados“ projekte
 | Vaikai skatinami aktyviai judėti | Nuolat  | Pedagogai |
| Sveikos mitybos ir gyvensenos ugdymas. | Nuolat  | Pedagogai  |
| 1. **Puoselėti lietuviškąją tapatybę, tautos tradicijas ir papročius.**
 |
| * 1. Skaitymo raštingumo ugdymas
 | Organizuotas seminaras „Skaitymo skatinimo metodai ir priemonės“ | Vasario mėn. | Direktorius  |
| Parengta vaiko etninio ugdymo programa, ji integruojama į ugdymo turinį. | Nuolat  | Direktoriaus pavaduotojas ugdymui |
| Projektas „Mano knyga“ | Balandžio mėn. | Direktoriaus pavaduotojas ugdymui |
| Įkurta „Lauko biblioteka“ | Kovo mėn. | Pedagogai  |
| Ugdymo priemonių gamyba komunikavimo kompetencijai | Balandžio mėn. | Direktoriaus pavaduotojas ugdymui |
| * 1. Projektas „Mano Kybartai“, skirtas vietovardžių metams paminėti.
 | Ekskursijos po Kybartus | Pagal planą | Pedagogai  |
| Akcija „Mažasis architektas“, pastatų gamyba (iš kartono dėžių), miesto kūrimas | Vasario–kovo mėn. | Direktoriaus pavaduotojas ugdymui, pedagogai |
| Šventė – lietuvių liaudies dainos, žaidimai. | Kovo 10 d. | Pedagogai  |
| * 1. Tradicinių švenčių puoselėjimas
 | Organizuojamos valstybinės ir kalendorinės šventės, kuriose atsiskleidžia ugdytinių gebėjimai. | Nuolat  | Direktoriaus pavaduotojas ugdymui, pedagogai |
| 1. **Tobulinti kvalifikaciją plečiant kultūrinį akiratį.**
 |
| 4.1. Stebėsenos sistemingumas | Periodiškai stebimos veiklos, atvirai diskutuojama apie sėkmes ir problemas. | Nuolat  | Direktoriaus pavaduotoja ugdymui  |
| * 1. Atvirų veiklų organizavimas
 | Stebimos kolegų veiklos, mokomasi vieni iš kitų, dalijamasi patirtimi. | Kovo, lapkričio mėn. | Direktoriaus pavaduotoja ugdymui |
| * 1. Edukacinės išvykos
 | Bendruomenės nariai susipažins su Lietuvos kultūra, taps tradicijų kūrėjais, plės akiratį. | Spalio mėn. | Direktorius |
| * 1. Veiklos vertinimas ir įsivertinimas
 | Pedagogai ir personalas įsivertina savo veiklą, planuoja mokymąsi. | Sausio, gegužės mėn. | Direktorius |